Բանակի հարցերով զբաղվող իրավապաշտպաններից Ժաննա Ալեքսանյանը, սակայն, տարօրինակ է համարում քննչական կոմիտեի այս տեղեկությունը՝ նշելով, որ նման իրավիճակում իրավասու մարմինները այս լուրը կարող էին տարածել դեպքից անմիջապես հետո, այլ ոչ թե գրեթե կես օր անց։ Դեռ մեկ ժամ առաջ թե՛ Հատուկ քննչական կոմիտեն, թե՛ Լեռնային Ղարաբաղի պաշտպանության նախարարությունը դեպքի մանրամասների մասին որևէ հստակ տեղեկություն չէին հաղորդում՝ հայտնելով միայն, որ մահվան դեպք է գրանցվել։